ועדת הכלכלה, כנסת 16, פרוטוקול מספר 73, 2003-10-20 12:00

שלום שמחון: אני פותח את הישיבה.

שלום שמחון: על סדר-היום: כללי הרשות השנייה לטלויזיה ורדיו (שיבוץ פרסומות ואזכורים מסחריים בשידורי רדיו) (תיקון), התשס"ג-2003.

שלום שמחון: מייד אחרי ישיבה זו של ועדת הכלכלה נקיים את ישיבת הוועדה המשותפת לוועדת הכלכלה ולוועדת החינוך והתרבות בעניין חוק הרשות השנייה לטלויזיה ורדיו, התש"ן-1990.

שלום שמחון: הוועדה הראשונה מאשרת, והוועדה השנייה שומעת - מביאים לידיעתה.

שלום שמחון: החלק השני יהיה קצרצר, ואנו מניחים שגם החלק הראשון יהיה קצר.

שלום שמחון: יושב-ראש ועדת החינוך ושותפי לוועדה המשותפת, חבר-הכנסת שלגי, ועדת הכלכלה קיימה כבר דיון אחד בנושא הזה ואיפשרה, לבקשת רשות השידור, דחייה לישיבה נוספת כדי שהיא תכין איזו שהיא סקירה כלכלית לגבי הסתייגותה מהתקנות האמורות כאן שמאפשרות לתחנות הרדיו האיזוריות להתאחד בנושא הפרסום - פרסום ברמה הארצית.

שלום שמחון: טענו פה, קודם לכן, אנשי רשות השידור שלאחר השינויים שהממשלה עשתה בתקציב הקודם - צמצום האגרה ב-30% ושינויים מבניים נוספים - יש ממילא פגיעה בתקציב רשות השידור, והדבר הזה עשוי לפגוע ברשת ב' בעיקר בתקופה הבאה.

שלום שמחון: עורכת-הדין מרסיה צוגמן מרשות השידור, ביקשנו סקירה כלכלית, ותחת זאת אני מבין כרגע ממךְ שקיבלנו ממך דף שבעצם פחות או יותר אומר את מה שנאמר כבר בישיבה הקודמת ולא בדיוק שופך לפנינו אור נוסף על הדברים שנאמרו.

מרסיה צוגמן: לפי מה שנמסר לי, בשנה האחרונה היתה פגיעה קשה מאוד בפרסום באופן כללי, ולכן היה מאוד קשה להגיד מה בדיוק היתה הפגיעה בגין המצב הכלכלי ומה היה היקף הפגיעה בגין תחילת עבודתה של שפ"א (שלטי פרסומת איזוריים).

מרסיה צוגמן: לכן, לא היה באפשרותנו לעשות בדיוק סקירה כלכלית.

שלום שמחון: למען האמת, לא נוכל להרשות לעצמנו לקיים ישיבה נוספת כאילו שהיא לא התקיימה.

שלום שמחון: אינני מרגיש שיש לנו אפשרות לדחייה נוספת גם לא לאור הנתונים הלא-חדשים שאת הבאת בפנינו.

שלום שמחון: האם נציגי הרדיו האיזורי רוצים לומר משהו?

כוכי מרדכי: לא כרגע.

כוכי מרדכי: הכל נאמר בישיבה קודמת.

אבשלום וילן: כתוב פה שצריך לבדוק זאת כעבור שנה וחצי, ואני מציע לבדוק זאת כעבור שנה.

שלום שמחון: תציע זאת כשנהיה בשלב שלקראת התקנות.

כוכי מרדכי: זה כבר פועל בערך שמונה שנים.

כוכי מרדכי: אז, עכשיו לבדוק זאת אחרי שנה?

אבשלום וילן: אם כך, למה כתבו "שנה וחצי"?

שלום שמחון: לא כתוב.

שלום שמחון: אתה מציע שנה וחצי.

כוכי מרדכי: לא ראיתי: אחרי שנה וחצי.

שלום שמחון: חבר-הכנסת וילן מתייחס לעובדה שהיתה פה פניה שאחרי שנה וחצי זה ישוב לוועדת הכלכלה לבדיקה.

שלום שמחון: אני רוצה שקודם נקרא זאת.

אבשלום וילן: טענתי היא גם כלפי רשות השידור.

אבשלום וילן: דיברנו על כך שהם יביאו נתונים כלכליים שנראה, ולא קיבלתי שום דבר.

שלום שמחון: לא קיבלנו.

שלום שמחון: לכן, אני מציע שנתחיל לקרוא.

אבשלום וילן: סלח לי.

אבשלום וילן: זו ועדה של כנסת.

אבשלום וילן: דרשתי את הנתונים הכלכליים, ולא קיבלתי שום נתונים כלכליים.

אבשלום וילן: אני רואה בזה בזיון.

אבשלום וילן: יש לכם כלכלנים, יש לכם כ-4,000 עובדים שם - האם אי-אפשר לשים כלכלן ולהגיש לנו את הנתונים?

אבשלום וילן: !

מרסיה צוגמן: זה ההסבר שקיבלתי.

מרסיה צוגמן: אולי אם תקבלו את ההצעה הזאת- - -

אבשלום וילן: אני הולך עכשיו להתקשר למנכ"ל רשות השידור ולהגיד לו שזו שערוריה.

אבשלום וילן: תתחיל בקריאת הכללים.

דורון אבני: ברצוני לוודא שיש לנו את העותק המעודכן שנשלח ב-19 באוקטובר.

דורון אבני: זה נוסח מתוקן.

לאה ורון: כן, הם העבירו שינויים טכניים שעשתה עליזה רוזן במשרד המשפטים.

דורון אבני: אלה שינויים טכניים.

דורון אבני: אתחיל לקרוא את כללי הרשות השניה לטלויזיה ורדיו (שיבוץ פרסומות ואזכורים מסחריים בשידורי רדיו) (תיקון), התשס"ג-2003.

דורון אבני: (קורא סעיף 1, לגבי הוספת פרק ז': "פרק ז'..., יסומן ח' ואחרי סעיף 12ד יבוא: 'פרק ז': שיווק משותף של זמן שידור של פרסומות'.

דורון אבני: ") (קורא סעיף 12ה, לגבי הגדרות: "בפרק זה - 'שיווק משותף' - שיווק של זמן שידור של פרסומות עבור בעלי הזכויות לשידורי רדיו, כולם או חלקם, שאינו למי שמעוניין בשידור פרסות בתחנת רדיו אזורית אחת; 'גוף משווק' - תאגיד או גוף אחר הפועל מטעם בעלי הזכיון המעוניינים בשיווק משותף; 'בעל עניין' - כהגדרתו בסעיף 1 לחוק ביחד עם הגדרות 'במישרין או בעקיפין' ו'ההחזקה' שבסעיף האמור".

דורון אבני: )

שלום שמחון: מי שרוצה יכול, כמובן, לעצור אותנו בסוף כל סעיף ולהעיר את הערותיו.

שלום שמחון: אם לא מעירים, אנו ממשיכים קדימה.

שלום שמחון: אין הערות.

שלום שמחון: סעיף 12ה מאושר.

דורון אבני: (קורא סעיף 12ו, לגבי שיווק משותף: "שיווק משותף ייעשה לפי כללים אלה ולא יראו בו מכירה או הקצאה לאדם אחד ולא יהיה כפוף למגבלה הקבועה בסעיף 85א(א) רישה בחוק".

דורון אבני: ) המגבלה הקבועה בחוק היא מגבלה של מכירה או הקצאה של עד 10% לגורם אחד.

דורון אבני: החריג, שכללים אלה באים למסד, הינו ששיווק משותף בהתאם לאותם כללים ע"י גוף שהוא משווק שאושר ע"י המועצה יכול לקבל הקצאה של יותר מ-10%.

דורון אבני: כלומר, הוא יכול לקבל למשל BLOCK של 15% מתחנה ולשווק אותו - מה שהוא לא יכול היה לעשות בגלל המגבלה של 10% קודם לכן.

אילן שלגי: האם אין מגבלה עליונה?

דורון אבני: לא.

אילן שלגי: נתת דוגמא של 15%.

אילן שלגי: האם זה גם יכול להיות 95%?

דורון אבני: זה לא יכול להיות.

דורון אבני: ההסדר כאן נועד לתת מענה לפרסום ארצי.

דורון אבני: התחנות הן איזוריות בעצם טיבן, ונשענות ברובן המכריע על פרסום מקומי.

דורון אבני: ההסדר הזה, שכבר מתקיים למעשה שנתיים, נועד לתת להם אפשרות לשחק גם במגרש של הפרסום הארצי כדי למעשה להוות תחרות לקול-ישראל.

דורון אבני: לכן, באופן ממשי, הם לא מקצים יותר מסדר-גודל של 30%.

משה שוורץ: 30%-40%.

דורון אבני: 30%-40%, תלוי בתחנה, מוקצים לשיווק.

כוכי מרדכי: זה גם לפי שיקול דעת של בעלי התחנות.

כוכי מרדכי: אתי בנדלר: אם אני מבינה נכון, חבר-הכנסת שלגי שואל: האם בעלי התחנות יכולים להחליט מחר על שיווק של 90% בפרסומת ארצית?

דורון אבני: תיאורטית, בלשון הדווקנית, כן.

דורון אבני: בפרקטיקה, זה לא קרה.

דורון אבני: אנו לא מדברים על הסדר צופה פני עתיד.

דורון אבני: זה הסדר שכבר מתנהל בפועל שנתיים, ואם תרצו גם אסביר מדוע וכיצד.

אתי בנדלר: יתכן שהיום הם שמו לעצמם רסן, בגלל ששאלת חוקיות העניין היתה נתונה בספק כלשהו.

דורון אבני: לא היתה בעייתיות.

שלום שמחון: התייחסת לסעיף 85(א) - נכון?

דורון אבני: נכון, והוא לא כפוף למגבלה.

דורון אבני: ההסדר, שהוא לא כפוף למגבלה, כתוב בחקיקה ראשית.

דורון אבני: כאן אנו לא שינינו דבר וחצי דבר.

שלום שמחון: הוא קובע שש דקות בטלויזיה ותשע דקות בשידורי רדיו.

דורון אבני: לא.

דורון אבני: הוא קובע את המגבלה של 10%.

דורון אבני: אנו מדברים על סעיף 85א ולא על 85(א).

אילן שלגי: עורך-הדין דורון אבני צודק שלמעשה הכלל של מעל 10% בלי תקרה קבוע בחקיקה.

אילן שלגי: זה רק אומר שמשום כך אנו צריכים יותר להקפיד כאשר אנו מגיעים לכללים.

אילן שלגי: אנו פה, בכללים, לא נבקש לקבוע תקרה, אבל יחד עם זאת זה מחייב הקפדה.

דורון אבני: בהחלט.

דורון אבני: אתם תראו שאנו נתנו את דעתנו לצורך הזה בכללים.

אתי בנדלר: של הגבלה?

דורון אבני: לא של הגבלה, אלא של הקפדה.

דורון אבני: אתי בנדלר: השאלה היא האם ההקפדה כוללת גם הגבלה או לא.

דורון אבני: קודם כל, ספק בעיניי אם לפי החוק הראשי, באופן שזה מנוסח כעת, אנו מוסמכים להגביל.

דורון אבני: זו הגבלה לא פשוטה, כי היא בעצם פוגעת בחופש העיסוק של התחנות ובאופן עקיף גם פוגעת בקניין שלהן מכיון שקניינן הוא זמן הפרסום שהן יכולות למכור.

אתי בנדלר: הרעיון היה שהפרסומות תהיינה פרסומות איזוריות.

אתי בנדלר: בשל מצבן הקשה מאד של תחנות הרדיו האיזוריות, רוצים לעודד גם פרסומות ארציות.

אתי בנדלר: השאלה היא האם רוצים לעודד זאת במידה כזאת שבאמת תפגום באופן רציני בהכנסות רשות השידור או שיש מקום לעשות איזה שהוא איזון של הדברים.

דורון אבני: כשחשבנו על זה ברשות, היינו בדעה שכרגע השוק מאזן את עצמו כך שאין צורך בהתערבות.

דורון אבני: מכיון שההסכם של שפ"א פועל כבר שנתיים, ובפועל כמו שאמרתי הזמן המוקצה לפרסום ארצי הוא בין 30% ל-40% ורשות השידור חיה עם המצב הזה כבר היום, אנו לא סבורים שיש מקום להתערבות הרגולטור במצב שהשוק מסדיר את עצמו.

משה שוורץ: כדאי להגיד, שאנו דנים כרגע על סעיף שעניינו הקצאת זמן פרסם לגורם משווק.

משה שוורץ: נושא מכסת פרסומות ארציות לעומת פרסומות מקומיות לא נמצא על סדר יומנו וממילא גם לא נאמר בחוק בשום מקום לבעל זכיון למכור עד תקרה מסויימת של זמן אויר למפרסמים ארציים.

משה שוורץ: ההגבלה הזאת לא קבועה בשום מקום, ולכן היא לא רלוונטית לענייננו.

אילן ליבוביץ: את הגוף המשותף לא מעניינת חנות המכולת ברחובות שרוצה למכור, כי זה לא מעניין בגוף המשותף את התחנה בחיפה או באילת.

אילן ליבוביץ: הגוף המשותף יתעסק רק בארצי.

אילן ליבוביץ: לכן, יש את הרלוונטיות של הפרסומת הארצית.

משה שוורץ: הגוף המשותף מתעסק רק בארצי.

אילן ליבוביץ: עד היום הוא שמר על איזה שהוא איזון.

אילן ליבוביץ: האם אתה פותח את זה?

שלום שמחון: לא, אני לא פותח את זה.

שלום שמחון: לעגן את האיזון.

אילן ליבוביץ: האם אתה מעגן את האיזון באיזו שהיא צורה?

אילן ליבוביץ: בסופו של דבר, או שאתה פותח זאת למלחמה של כל דאלים גבר ואתה מביא לזה שבסיכומו של דבר תהיה תחרות, כי ברגע שאין איזו שהיא מגבלה כלשהי תהיה תחרות ואז גם המחיר יורד.

אילן ליבוביץ: ישבנו פה לפני מספר חודשים לגבי ערוץ 10 וערוץ 2 - לא?

אילן ליבוביץ: דובר על עוגת הפרסום הקטֵנה.

שלום שמחון: זה במידה מסויימת נכון, אלא שההנחה צריכה להיות שבחלק מהפרסומת ברדיו האיזורי היא גם נוגעת לעניינים המקומיים.

כוכי מרדכי: זה אינטרס של בעל התחנה.

אילן ליבוביץ: מתוך ההיכרות שלי עם רדיו, איפה זה נכון?

שלום שמחון: המספרה של דוד בירוחם כנראה לא תפרסם ברשת ב'.

שלום שמחון: מה לעשות?

אילן ליבוביץ: בתחנות האיזוריות בפריפריה זה נכון.

אילן ליבוביץ: בתחנות של איזור המרכז זה כמעט ולא בא לביטוי.

אילן ליבוביץ: תאזין לתחנות האיזוריות באיזור המרכז, ותראה שהפרסומת המקומית היא הרבה פחות.

דורון אבני: 60% - רדיו ללא הפסקה - אלה סדרי-הגודל שאני מכיר.

כוכי מרדכי: נכון.

אילן ליבוביץ: 60% זה לא 20% ו-30%.

דורון אבני: אמרתי קודם: בין 30% ל-40% זו פרסומת ארצית.

דורון אבני: היתרון שיש לנו כאן הוא, שאנו באים בחוכמה שבדיעבד ויכולים להסתכל על שוק שכבר פועל שנתיים.

דורון אבני: בהחלט הטענות שמועלות כאן היו הרבה יותר חמורות, בעייתיות ודורשות התייחסות, אם היינו לפני פתיחת השוק צריכים לתת דעתנו לְמה יהיה.

דורון אבני: עכשיו, אנו בעצם מסתכלים על הצרכנים.

שלום שמחון: אני מציע שנתקדם.

שלום שמחון: ננסה להגיד איזו מלה.

לאה ורון: סעיף 12ו אושר.

דורון אבני: (קורא סעיף 12ז, לגבי מטרת הגוף המשווק: "הגוף המשווק יפעל לצורך השיווק המשותף בלבד".

דורון אבני: ) (קורא סעיף 12ח, לגבי הגבלת פעילות: "בעל עניין בגוף המשווק לא יהיה חברת פרסום, סוכנות פרסום, משווק פרסום, רוכש פרסום או גוף המפרסם מודעות או תשדירי פרסומת.

דורון אבני: ) הערה לעניין סעיף 12ח: אתמול פנה אלינו נציג הממונה על הגבלים עסקיים - אני חייב להדגיש שהממונה על הגבלים עסקיים קיבל טיוטה מוקדמת במסגרת שימוע שעשינו, וזו לא הערה שהועלתה במסגרת אותו שימוע אלא זו הערה חדשה ולכן היא מובאת רק עתה בפני הוועדה - והיפנה את תשומת לבנו לסיפה של סעיף 12ח שמדברת על "גוף המפרסם מודעות או תשדירי פרסומת", שראוי היה להבהיר שזה גוף המפרסם מודעות או משדר תשדירי פרסומת.

דורון אבני: וזאת, להבדיל מ"מפרסם תשדירי פרסומת" שזה נשמע אולי קצת בעייתי.

דורון אבני: הכוונה היתה ל: "משדר תשדירי פרסומת".

דורון אבני: הכוונה היא שתחנות הרדיו לא יהיו בעלות עניין או שזכיין של ערוץ 2 לא יהיה בעל עניין.

דורון אבני: ההערה מקובלת עלינו ולא יוצרת לנו בעיה.

דורון אבני: אני מוסיף כאן שהסעיף, שאותה הוועדה מתבקשת לאשר, הוא בתוספת שבסיפה ייכתב: "גוף המפרסם מודעות או משדר תשדירי פרסומת".

אתי בנדלר: חברת פרסום ברישה מנועה מלעסוק בכך.

דורון אבני: להם, לנציג הממונה, היה חשוב מאד להבהיר זאת, ולנו זה פחות קריטי ואין לנו מניעה להעיר זאת.

דורון אבני: נציג הממונה יושב כאן.

דורון אבני: מקובל עלינו שהכללים יאושרו בכפוף לתיקון הזה בסעיף 12ח בסיפה.

שלום שמחון: נציג הממונה על הגבלים עסקיים, האם אתה רוצה להתייחס?

אלעד בנבג'י: לא.

אלעד בנבג'י: הוא הציג זאת בצורה טובה מאד.

דורון אבני: [קורא סעיף 12ט, לגבי התקשורת נפרדת: "ההתקשרות בין הגוף המשווק לבין כל בעל זכיון (להלן - ההתקשרות) תיעשה בנפרד, באופן שיבטיח את קיום התחרות בין בעלי הזכיון".

דורון אבני: ]

לאה ורון: הסעיף אושר.

שלום שמחון: חברי-הכנסת, מי שלא מעיר - מבחינתי הסעיף בסדר ואנו מתקדמים.

דורון אבני: [קורא סעיף 12י, לגבי תנאי ההתקשרות: "(א) ההתקשרות תכלול תניה שלפיה פעילות הגוף המשווק תיעשה בהתאם להוראות כל דין, לרבות כללי הרשות.

דורון אבני: ".]

אלעד בנבג'י: דיברתי היום עם איש הרשות השניה שזה יהיה ברור שהממונה על הגבלים עסקיים, למרות הכללים האלה, עדיין הרגולציה שלו נשארת בתוקף.

אלעד בנבג'י: חששתי שזה לא מספיק ברור.

אלעד בנבג'י: אתי בנדלר: זו, בין היתר, לשון הסעיף הקטן הזה.

דורון אבני: אני מוכן גם להצהיר לפרוטוקול, שמובן שאין בכללים כדי לגרוע מסמכות כלשהי שנתונה לממונה על הגבלים עסקיים.

אתי בנדלר: לו היו מתיימרים הכללים לגרוע מסמכויות אלה, סבורני שזה לא היה חוקי.

דובר: יש אפשרות בחוק לעשות את זה, אבל לא משנה.

דורון אבני: [קורא סעיף 12י, לגבי תנאי ההתקשרות: "(ב) ההתקשרות לא תמנע מבעל הזכיון להתקשר במישרין עם מפרסם.

דורון אבני: ".] [קורא סעיף 12י, לגבי תנאי ההתקשרות: "(ג) בעל זכיון רשאי להסכים או לסרב לעסקת פרסום המשווקת על-ידי הגוף המשווק, בכפוף לאמור בסעיף 4.".] סעיף 4 הוא סעיף שמחייב את בעל הזכיון לא להפלות בין מפרסמים.

דורון אבני: [קורא סעיף 12י, לגבי תנאי ההתקשרות: "(ד) בעל זכיון לבדו אחראי לתעריפיהן של הפרסומות, להקצאת הזמן הכולל שלהן, שיבוצן, אישורן לשידור ובדיקת עמידתן בדירשות כל דין.

דורון אבני: (ה) אין בהוראות סעיף זה כדי למנוע מן הגוף המשווק לייעץ לבעל הזכיון בעניין חבילות פרסום ופריסת הפרסומות.

דורון אבני: ".]

לאה ורון: סעיף 12י אושר.

דורון אבני: [קורא סעיף 12יא, לגבי בדיקת הרשות: "(א) בעל זכיון שהתקשר עם גוף משווק ימסור על כך הודעה לרשות, בצירוף הסכם ההתקשרות ונספחיו, הצהרה כי המסמכים האמורים ממצים את כל ההבנות בין הצדדים, והתחייבות להודיע לרשות על כל שינוי שיחול בהם.

דורון אבני: (ב) המנהל רשאי להודיע לבעל הזכיון, בתוך 21 ימים מיום קבלת ההודעה והמסמכים, כי הוא מסתייג מתוכן המסמכים ודורש תיקונם כדי להתאימם לכללים אלה או להבטיח קיום תחרות.

דורון אבני: ".]

אילן שלגי: בסעיף 12יא(ב) המנהל רשאי להודיע כי הוא מסתייג, אבל לא כתוב שבעל הזכיון ינהג בהתאם ושהוא צריך לציית.

אילן שלגי: אני מציע להוסיף: ובעל הזכיון יפעל על-פי דרישת המנהל.

דורון אבני: להוסיף: "ובעל הזכיון יפעל על-פי דרישת המנהל".

דורון אבני: זה מקובל.

דורון אבני: אתי בנדלר: לומר: "יפעל לפי דרישות המנהל או הנחיות".

דורון אבני: הנחיות.

דורון אבני: (קורא סעיף 12יב, לגבי סייג לתחולה על תעמולת בחירות: "לזמן שידור של תשדירי תעמולת בחירות לרשויות המקומיות, לא יהיה שיווק משותף.

דורון אבני: ".)

אבשלום וילן: אני מציע שייקבע בסוף משפט מסכם שהכללים תקפים לשנה, והוועדה תידרש לאשר אותם כעבור שנה.

אבשלום וילן: אני חוזר על עמדתי: הלכתי לדבר עכשיו עם בראל ואמרתי לו שזו חוצפה.

אבשלום וילן: הממשלה לא קיימה דיון רציני אם היא רוצה ערוץ ציבורי או לא.

אבשלום וילן: היא החליטה באקראי ככה לשחוט אותו.

אבשלום וילן: מי נגד תחרות?

אבשלום וילן: ביקשנו בפעם הקודמת לראות מהי הפגיעה בתקציב רשות השידור לאור השחיקה הגדולה מאד בתקציב האחרון שהתחרות הזאת תפגע בה.

אבשלום וילן: לא קיבלנו את הנתונים, ואני גם לא אצא נגד תחרות.

אבשלום וילן: זו תחרות לגיטימית, ואין לי טענה אליהם.

אבשלום וילן: הם היו בסדר והם הביאו את זה.

אבשלום וילן: אני לא יודע איפה אתם חיים.

אבשלום וילן: דיברתי עכשיו עם המנכ"ל שלכם, שאמר שהיושב-ראש צריך להגיע לוועדה והוא כנראה מתעכב עקב הבדיקות הבטחוניות.

אבשלום וילן: יושב-ראש הכנסת הודיע שהכנסת בסכנה.

אליעזר כהן: הם לא יודעים שכבר לאורך שנים מכניסים קילוגרם אחרי קילוגרם של חומרי-נפץ לבניין הזה, ויום אחד יתפוצצו 800 ק"ג ולא 8 ק"ג.

אליעזר כהן: למה אתה חושב שזה בלתי אפשרי שאנשים מכניסים כל יום כמה קילוגרמים של חומרי-נפץ ויושבים פה באיזה שהוא מקום בבנין?

אליעזר כהן: האם מישהו בודק זאת?

אליעזר כהן: ! אני שמח שהיושב-ראש שלנו התעורר פתאום.

אליעזר כהן: אני מדבר על זה שהבניין הזה 'יתרומם' יום אחד עם איזה 400 או 600 ק"ג.

אליעזר כהן: לא ראיתי אף אחד שמונע זאת.

אליעזר כהן: סמוך על זה שזה כבר קרה ושזה בדרך.

אתי בנדלר: אל תבטיח.

אילן שלגי: היתה אצלי הבוקר ועדת החינוך והתרבות של הסנאט הצ'כי, ובין הדוברים היה סגן יושב-ראש הוועדה שסיפר שבכל נושא הסכסוך הישראלי-פלשתינאי הוא לא אובייקטיבי ותומך בצד אחד.

אילן שלגי: הוא המשיך ואמר: "אני תומך תמיד בצד הישראלי, וגם הבדיקות הביטחוניות שעברתי עכשיו לא יקלקלו לי את זה".

אילן שלגי: הסברתי לו שרק אתמול היושב-ראש שלנו הודיע על סכנת פיגוע ושזה היה הבוקר בכל התקשורת.

אליעזר כהן: האורווה פתוחה כבר הרבה שנים, ואינני רוצה לדמיין לעצמי מה מונח פה באיזה שהוא חדר בבניין.

אליעזר כהן: אינני רוצה לדמיין.

אליעזר כהן: הייתי ראש אמ"ן מבצעים, וכדי שלא תהיינה אי-הבנות אני אומר שאני הייתי עושה את זה.

דובר: אני מבקש מהיושב-ראש מילת הרגעה.

דובר: אליעזר כהן: מותר לנו להגן על חיינו.

דובר: לא נגמור את זה פה.

שלום שמחון: היועצת המשפטית, האפשר לנסח משהו שאומר שבעוד שנה, ברוח ההצעה של חבר-הכנסת וילן, תהיה אפשרות למי מהצדדים שירגישו נפגעים ממה שקרה בשנה האחרונה- - -

אליעזר כהן: שלא נגיד אחר כך שעשינו טעות פה.

אתי בנדלר: כל מה שניתן לעשות זה להתנות את אישור הכללים בכך שתוקפם יהיה לתקופה מוגבלת שהוועדה תקבע.

אתי בנדלר: כל הסדר אחר - הוועדה יכולה להמליץ עליו או לבקש אותו, אבל יכולים להיות מנומסים בעתיד כלפי הוועדה אבל יכולים להיות מקרים רבים אחרים פחות מנומסים.

דורון אבני: זה אולי נותן מענה מסויים לפגיעה ברשות השידור.

דורון אבני: כשהוחלט על הפחתת האגרה, אני מניח שהוועדה הסתכלה על שוק פרסום מסויים שזמין לקול-ישראל.

דורון אבני: כלומר, היה שוק פרסום מסויים, הנתח משוק הפרסום שקול-ישראל לוקח, והנתח הזה היה צריך להצטרף לסכום המופחת של האגרה ואיתו כל רשות השידור צריכה להסתדר.

אבשלום וילן: אתה מדבר איתי כמו עם אדם מהישוב.

אבשלום וילן: לא נערך שום דיון כלכלי.

אבשלום וילן: בא האוצר ושחק, ובאו אלינו ואמרו שהם יסתדרו.

שלום שמחון: בעת שהיה פה דיון על נושא האגרה הובאו לפה נתונים כלכליים, ואכן הנתח של רשת ב' היה חזק במיוחד וגם את זה אני אומר בלשון המעטה.

שלום שמחון: לצד העניין הזה היה רצון של הממשלה להכניס תחרות לערוצי השידור הארציים, שנכון לרגע זה די שוכב פה בוועדה.

שלום שמחון: לא קיבלנו מכם, מהרדיו האזורי, עבודה כלכלית שהיינו צריכים לקבל.

שלום שמחון: גם לא קיבלנו עבודה כלכלית כבר אז מרשות השידור לגבי ההשפעה שתהיה לעניין הזה.

שלום שמחון: כמובן שבכל יום אתה יכול לבקש שאנו נחזור ונדון בעניין ההוא ששוכב פה, ונדמה לי שמדובר בסעיף 52, שיכול להחזיר אותנו אחורה לאותו מקום.

שלום שמחון: אם אין התנגדות פה לחברי הוועדה, אני דווקא כן נוטה להתנות את אישור התקנות האלו בפרק זמן.

אליעזר כהן: אין התנגדות.

אליעזר כהן: מה רע בהצעה של חבר-הכנסת וילן?

דורון אבני: נתח שוק הפרסום של קול-ישראל לא ייפגע בגלל הכללים האלה מסיבה פשוטה: ההסדר הזה כבר חי, בועט וקיים שנתיים ימים.

אבשלום וילן: זה לשיטתך, כך שאין לך בעיה.

אבשלום וילן: בעוד שנה זה אישור אוטומטי.

דורון אבני: לגבי להגיע לאישור אוטומטי, אדוני ראה שהאישורים הם מזמן לא אוטומטיים.

דורון אבני: הגענו לוועדה הזאת לפני חודש וחצי ודרשו עבודות, ואנו יודעים ולמודי נסיון שדיונים יכולים להימשך זמן.

שלום שמחון: האם אנו שומעים קצת ביקורת?

דורון אבני: לא ביקורת על אדוני, אלא על המציאות.

אבשלום וילן: זה טיבעם של החיים הפוליטיים.

דורון אבני: מבחינת קול-ישראל, ואני מבין זאת לחלוטין, רשות השידור רוצה להתנגד במלוא הכוח להצעה הזאת.

דורון אבני: זה טבעי ולגיטימי, והיא עושה את תפקידה בכך שהיא מתנגדת.

דורון אבני: יש מצב קיים.

דורון אבני: אני מבקש לתת גושפנקא לכללים האלה.

דורון אבני: מועצת הרשות השניה ערה למצב בשוק.

דורון אבני: אני רוצה להזכיר שיש הצעת חוק, שבינתיים ירדה מהשולחן, כשהממשלה רצתה לפתוח את שוק הפרסום הארצי ולהוסיף עוד תחנות ארציות שיתחרו, והטענה היתה שתחנות הרדיו האיזוריות לא מספקות מספיק תחרות לקול-ישראל.

דורון אבני: אני חושב שזה באג'נדה של הוועדה ובקו ישיר עם החלטות קודמות לאמץ את ההסדר הזה.

דורון אבני: אני מוכן בהחלט לקבל בתוך החלטה של הוועדה שהיא מבקשת מהמועצה לבחון את ההסדר הזה כעת חיה בעוד שנה, אבל לא להתנות את זה בתוך הכללים.

דורון אבני: הם סוגרים עסקאות פרסום שנתיות, וזה פוגע בהתנהלות של השוק.

אבשלום וילן: כרגע הסביר לי המנכ"ל שאין להם בכלל כסף.

אבשלום וילן: שאלתי אותו: "בהזדמנות זו שסטאלין מת, למה אינך משדר את בנות רמת-השרון?", והוא הסביר לי שאין לו 75 אלף ומשרד האוצר חייב לו 45 מליון שקל ולא מעביר.

אבשלום וילן: ראיתי שאת משחקי מכבי תל-אביב משדרים באופן חופשי, ורק משחקי נשים לא משדרים.

אבשלום וילן: בשבוע הבא יש בחירות מוניציפליות.

אבשלום וילן: זה חטא על פשע.

אבשלום וילן: בקיצור: ההתנהלות שם היא מתחת לכל ביקורת.

אבשלום וילן: אני אומר זאת בלב כואב כי זה ערוץ ציבורי.

אבשלום וילן: אני חושב שחייבים לשמור על הערוץ הציבורי, למרות שההתנהלות היא בסגנון בזאר על כל המשתמע מזה.

שלום שמחון: סיימנו לקרוא את התקנות, ולא היו כמעט הערות על שום סעיף.

שלום שמחון: כרגע, אנו מנהלים משא ומתן האם זה יהיה שנה או שנאשר את זה כמו שזה.

מרסיה צוגמן: רק בהמשך למה שאמר עורך-הדין אבני שהשיטה הזאת עובדת שנתיים - לדעתנו, שנתיים זה לא היה מספיק כדי להכנס לשוק.

מרסיה צוגמן: הבחינה המשמעותית תהיה בהמשך, אחרי שהחברה באמת תיכנס לתודעת המפרסמים ותתחיל לעבוד.

אליעזר כהן: בנוסף לדבריה, אלה שנתיים של האטה כלכלית.

אליעזר כהן: אלה שנתיים לא אופייניות.

אליעזר כהן: מרסיה צוגמן: נכון.

שלום שמחון: מה אנו עושים?

אליעזר כהן: אני מסכים עם ההצעה של חבר-הכנסת אבשלום וילן: להגביל בזמן.

אבשלום וילן: יהיו תקנות לשנה, ובעוד שנה נחזור.

שלום שמחון: מה עם שנתיים?

אליעזר כהן: בסדר.

אליעזר כהן: צריך לבדוק את זה עוד פעם, לכשנחזור לכלכלה נורמלית.

אליעזר כהן: וזאת, כדי שלא נעשה את השגיאה שעשינו בערוץ 10 - ששיחררנו את הכל.

אבשלום וילן: אחרי מה שסיפרת על כל המטענים שנכנסים לפה, זו תקלה נורמלית.

אבשלום וילן: אני איתך בנושא המיטענים, ואתה תהיה איתי בנושא השנה.

אליעזר כהן: יש כאלה שמשלים את עצמם שהם בטוחים.

אליעזר כהן: אני מרגיע אתכם: אתם לא כל כך בטוחים.

אליעזר כהן: צריך להגביל זאת בזמן, כדי שנבדוק את זה עוד פעם.

שלום שמחון: מה עם שנתיים?

אבשלום וילן: שנתיים זה יותר מדי.

אבשלום וילן: אם כבר, אז שנה וחצי.

דורון אבני: אזכיר שגם מתפקידה של הוועדה הזאת לדאוג לתחנות הרדיו האיזוריות.

דורון אבני: זה טוב ויפה שקול-ישראל ניזון מאגרה ולתחנות הרדיו האיזוריות אין אגרה והן ניזונות רק מפרסומות.

דורון אבני: אף אחד לא רוצה שתחנות רדיו איזוריות יפלו.

אליעזר כהן: מה לא טוב בשנה?

אליעזר כהן: היו"ר שלום שמחון: תקופת זמן של שנה עושה זאת ארעי מדי, וזה מאפשר לחלק מהאנשים שלא הגיעו היום להצביע על עמדתם פה לחשוב על האפשרות שבעוד שנה הם יכולים לתקן את זה.

אליעזר כהן: זה סתם סחר סוסים.

אבשלום וילן: אם כך, שנה וחצי.

דורון אבני: אם זה שנה וחצי, זה אומר שהם לא יוכלו לסגור עסקה שנתית בשנה הבאה.

שלום שמחון: זה סתם מיותר.

כוכי מרדכי: בוא ונעשה את זה שנתיים.

אתי בנדלר: שנתיים.

אתי בנדלר: הם צריכים לבוא לפני הזמן.

אתי בנדלר: הם בלאו הכי יגיעו מספר חודשים לפני.

אליעזר כהן: בסדר.

אתי בנדלר: אישור התקנות מותנה בכך שתוקפן לשנתיים.

אבשלום וילן: בסדר.

שלום שמחון: תודה.

שלום שמחון: הישיבה נעולה.